b'\n_START_ARTICLE_\nGlyptostrobus\n_START_SECTION_\nPaplitimas\n_START_PARAGRAPH_\nI\xc5\xa1likusi vienintel\xc4\x97 r\xc5\xab\xc5\xa1is\xc2\xa0\xe2\x80\x93 Glyptostrobus pensilis, kuri auga Ryt\xc5\xb3 Azijos pietry\xc4\x8diuose. Praeityje gentis buvo i\xc5\xa1plitusi kur kas pla\xc4\x8diau, augo didel\xc4\x97je \xc5\xa1iaur\xc4\x97s pusrutulio dalyje\xc2\xa0\xe2\x80\x93 paleoceno ir eoceno laikotarpiu augo ir arkties regione. Seniausios j\xc5\xb3 fosilijos rastos i\xc5\xa1 kreidos periodo \xc5\xa0iaur\xc4\x97s Amerikos \xc5\xbeemyne. Pleistoceno laikotrapiu prie\xc5\xa1 ir po ledynme\xc4\x8dio, j\xc5\xb3 arealas suma\xc5\xbe\xc4\x97jo iki dabartinio i\xc5\xa1plitimo. \xc5\xa0iais laikais vienintel\xc4\x97 gentyje i\xc5\xa1likusi r\xc5\xab\xc5\xa1is yra ties i\xc5\xa1nykimo riba, savaime augan\xc4\x8di\xc5\xb3 gamtoje priskai\xc4\x8diuojama apie 250 individ\xc5\xb3. Be \xc5\xa1i\xc5\xb3, savaime augan\xc4\x8di\xc5\xb3 Glyptostrobus pensilis, yra pasodintos ir didesn\xc4\x97s j\xc5\xb3 plantacijos vardan r\xc5\xab\xc5\xa1ies i\xc5\xa1saugojimo.\n_START_SECTION_\nBiotopas\n_START_PARAGRAPH_\nPaprastai auga \xc5\xa1alia upi\xc5\xb3 pakran\xc4\x8di\xc5\xb3, tvenkiniuose, pelk\xc4\x97se\xc2\xa0\xe2\x80\x93 negilesniame kaip 60\xc2\xa0cm gylio vandenyje.\n_START_SECTION_\nR\xc5\xab\xc5\xa1ys\n_START_PARAGRAPH_\nGlyptostrobus europaeus fosilijos (2 pav.) randamos Europoje, Azijoje, \xc5\xa0iaur\xc4\x97s Amerikoje._NEWLINE_Pirmame paveiksl\xc4\x97lyje eoceno eros, dar i\xc5\xa1 Klondaiko kaln\xc5\xb3 (Klondike) formavimosi laikotarpio, 49,5 milijon\xc5\xb3 met\xc5\xb3 senumo Glyptostrobus nordenskioldii fosilij\xc5\xb3 formoje lapeliai. Jie rasti Va\xc5\xa1ingtono valstijoje Republikos mieste (JAV). Glyptostrobus nordenskioldii buvo paplit\xc4\x99 \xc5\xa0iaur\xc4\x97s Amerikos \xc5\xbeemyne.'